ਕਿੱਲੀ ਚਾਹਲਾਂ

ਕਿੱਲੀ ਚਾਹਲਾਂ ਭਾਰਤੀ ਪੰਜਾਬ ਦੇ ਮੋਗਾ ਜ਼ਿਲ੍ਹੇ ਦੇ ਬਲਾਕ ਮੋਗਾ-1 ਦਾ ਇੱਕ ਪਿੰਡ ਹੈ।http://pbplanning.gov.in/Districts/Moga-1.pdf ਇਹ ਤਹਿਸੀਲ ਮੋਗਾ ਦਾ ਪਿੰਡ ਕਿੱਲੀ ਚਾਹਲਾਂ ਮੋਗਾ-ਜਗਰਾਉਂ ਸੜਕ ਤੇ ਸਥਿੱਤ ਹੈ ਤੇ ਰੇਲਵੇ ਸਟੇਸ਼ਨ ਅਜੀਤਵਾਲ ਤੋਂ 3 ਕਿਲੋਮੀਟਰ ਦੂਰ ਹੈ।

 ਇਤਿਹਾਸਕ ਪਿਛੋਕੜ ਤੇ ਮਹੱਤਤਾ 
ਇਹ ਪਿੰਡ ਲੱਗਭਗ 250 ਸਾਲ ਪੁਰਾਣਾ ਹੈ। ਪਿੰਡ ਵਾਲਿਆਂ ਦੇ ਦੱਸਣ ਮੁਤਾਬਿਕ ਪਿੰਡ ਕਿੱਲੀ ਚਾਹਲਾਂ ਗੋਤ ਦੇ ਬਜ਼ੁਰਗਾਂ ਨੇ ਜਿਲ੍ਹਾ ਮਾਨਸਾ ਦੇ ਰੱਲਾ ਪਿੰਡ ਆ ਕੇ ਵਸਾਇਆ ਸੀ ਕਿਉਂਕਿ ਰੱਲਾ-ਜੋਗਾ ਚਾਹਲਾਂ ਦਾ ਚੁਤਾਲੀਆ ਖੇਤਰ ਅਰਥਾਤ 44 ਪਿੰਡਾਂ ਦਾ ਇਲਾਕਾ ਕਿਹਾ ਜਾਂਦਾ ਹੈ। ਕਿੱਲੀ ਤੋਂ ਮਤਲਬ ਛੋਟਾ ਮੁੱਢ ਹੈ।

ਪਿੰਡ ਵਿੱਚ ਛੱਪੜ ਕਿਨਾਰੇ ਇੱਕ ਜੋਗੀ ਪੀਰ ਦੀ ਸਮਾਧ ਹੈ। ਇਸ ਦੇ ਨਾਲ ਹੀ ਸੰਤ ਕਰਤਾਰ ਸਿੰਘ ਅਤੇ ਸੰਤ ਬਾਬਾ ਸੰਗ ਸਿੰਘ (ਕੋਕਰੀ ਫੂਲਾ ਸਿੰਘ ਵਾਲੇ) ਦੀਆਂ ਸਮਾਧਾਂ ਹਨ। ਹੁਣ ਇਥੇ ਗੁਰਦੁਆਰਾ ਵੀ ਬਣਿਆ ਹੋਇਆ ਹੈ।

 ਜਨ ਸੰਖਿਆ 
2011 ਦੀ ਜਨਗਣਨਾ ਮੁਤਾਬਿਕ ਪਿੰਡ ਦੀ ਜਨਸੰਖਿਆ 1452 ਹੈ। ਜਿਸ ਵਿੱਚ 748 ਮਰਦ ਅਤੇ 704 ਔਰਤਾਂ ਹਨ।

ਹਵਾਲੇ

ਸ਼੍ਰੇਣੀ:ਮੋਗਾ ਜ਼ਿਲ੍ਹੇ ਦੇ ਪਿੰਡ